Ekitebe kya Poliisi ekikulu mu Uganda ekiyitibwa Central Police Station kisangibwa mu kibuga Kampala mu Bukiikakkono bwakyo. Entambula ennyangu olina kukozesa boodabooda era mu ddakiika abiri obeera otuuseeyo olw’akalippagano k’ebidduka wakati mu kibuga. Bw’oba osimbula ku ppaaka ya ttakisi empya, muvuga mwambuka ku ppaaka enkadde ku luguudo lwa Ben Kiwanuka Street. Muyita ku bizimbe bingi nga; ekya Mutaasa Kafeero ku mukono ogwa kkono ne Yamaha Center ku ddyo. Bw’oba waakayisa ekizimbe kya Mutaasa Kafeero owetera ku kkono n’oyambuka ku Pioneer Mall okutuuka ku City Square. Awo wennyini era waliwo ekizimbe ekiwanvu ennyo ekya Mapeera. Wano musalamu busazi mu nguudo era olwambuka ne muyita ku Mabiriizi Complex nga mutuuse ku kitebe kya Poliisi ekiriraanye kkooti enkulu.